SRIP Pametna Mesta in Skupnosti

6. EDF matchmaking event
2026-04-10 | Spletni dogodek
Evropska komisija organizira 6. EDF (European Defence Fund) matchmaking event, ki bo potekal 10. 4. 2026 preko spleta. V dopoldanskem delu bodo podali napotke za prijavo na razpise, popoldanski del pa bo namenjen povezovanju s potencialnimi partnerji za oblikovanje konzorcijev ter individualne sestanke.
Potrebna je prijava do 9. 4. 2026.

16. Akademija gradbenih investicij - AGI
2026-04-02 00:00 - 2026-04-23 00:00 (Europe/Ljubljana) | Lokacije po Ljubljani: CPU, Diamant BTC in GZS
Gospodarska zbornica Slovenije, Združenja za svetovalni inženiring (ZSI) vabi na 16. Akademijo gradbenih investicij – AGI, ki bo potekala od 2. do 23. 4. 2026 na lokacijah po Ljubljani: CPU, Diamant BTC in GZS.
Vsebine v okviru AGI pokrivajo področja projektiranja, naročanja in izvedbe gradbenih, energetskih, okoljskih in drugih investicijskih objektov. Vključenih je več kot 100 strokovnjakov, ki sodelujejo v Programskemu svetu, Strateškem svetu za investicije in gradbeništvo, v predavateljskem zboru in koordinacijski skupini.
Na usposabljanje se je potrebno prijaviti.

Usposabljanje Business AI Expert
2026-03-31 | Ljubljana
Večina podjetij trenutno veliko vlaga v AI, a praksa in raziskave kažejo, da večina pobud ne doseže pričakovane poslovne vrednosti, ker organizacije niso dovolj pripravljene na sistematično uvedbo AI: na ravni procesov, podatkov, odločanja in odgovornosti.
Da AI ne bi ostala le neizkoriščen strošek, podjetja potrebujejo strokovnjaka, ki zna tehnologijo strateško povezati s procesi, podatki, deležniki in merljivimi rezultati in temu je namenjeno usposabljanje: Business AI Expert, ki ga s pričetkom 31. 3. 2026 organizira članica SRIP PMiS, IIBA Slovenija.
Usposabljanje Business AI Expert je namenjeno vsem, ki želijo prevzeti aktivno vlogo pri sistematičnem uvajanju umetne inteligence v poslovanje.
Udeleženci bodo skozi hands-on pristop osvojili tehnike za identifikacijo in prioritetizacijo AI priložnosti, ki prinašajo največjo poslovno vrednost. Pridobili bodo suverenost pri povezovanju tehnoloških rešitev s strateškimi cilji podjetja in spoznali kako organizacijo pripraviti na AI: od data-ready in process-ready do orkestracije AI agentov v poslovnih procesih.
Usposabljanje je primerno za vse, ki v svojem delu prevzemajo ali bodo prevzemali odgovornost za poslovne učinke uporabe umetne inteligence, ne glede na formalni naziv.
Več informacij in prijave: https://slovenia.iiba.org/page/business-ai-expert
Člani SRIP PMiS ob prijavi vpišite kodo SRIPPMIS10 in prejeli boste 10% popusta.

Dnevi Jožefa Stefana 2026 in Dan odprtih vrat
2026-03-28 09:00 - 14:30 | Institut “Jožef Stefan”, Jamova cesta 39, Ljubljana
Med 23. in 28. marcem 2026 bodo na Institut »Jožef Stefan« potekali tradicionalni Dnevi Jožefa Stefana, posvečeni spominu na slovenskega fizika Jožef Stefan. Teden dogodkov je namenjen popularizaciji znanosti in približevanju raziskovalnega dela širInssši javnosti.
V tednu se bodo zvrstila predavanja vrhunskih znanstvenikov, odprtje razstave in novega pospeševalnika na Reaktorskem infrastrukturnem centru, predstavitev knjige o slovenskih znanstvenicah in znanstvenikih, podelitev priznanj zlati znak Jožefa Stefana ter znanstveni slam v sodelovanju z Univerza v Ljubljani v Kino Šiška.
Sobota, 28. marec 2026: Dan odprtih vrat
Širši javnosti je namenjena sobota, 28. marca 2026, ko bo Institut »Jožef Stefan« odprl vrata svojih laboratorijev vsem, ki jih zanima, kaj raziskujemo in kako z znanjem prispevamo k razvoju družbe prihodnosti.
Obiski bodo potekali na dveh lokacijah:

Jamova 39, Ljubljana – od 9.00 – 14.00
Reaktorski center Podgorica pri Ljubljani (Brinje 40) – od 9.30-14.30

I3 Instrument Support Facility: "Value chain mapping for I3 Instrument implementation"
2026-03-25 14:00 - 15:30 | Spletni dogodek
Evropska komisija vabi na spletni dogodek I3 Instrument Support Facility: “Value chain mapping for I3 Instrument implementation”, ki bo potekal 25. 3. 2026 od 14.00 do 15.30. Cilj dogodka je udeležencem ponuditi konkretna orodja, primere iz prakse in smernice, kako učinkovito uporabiti mapiranje vrednostnih verig pri razvoju medregionalnih inovacijskih projektov, zlasti v manj razvitih regijah.
Na dogodek se je potrebno prijaviti.

MEGRA 2026: Strokovni posvet Standardi in kazalniki za pametna mesta, 26. 3. 2026
2026-03-25 - 2026-03-27 | Pomurski sejem d.o.o., Cesta na stadion 2, Gornja Radgona
Z veseljem vas vabimo, da se nam tudi letos pridružite na 35. mednarodnem sejmu graditeljstva MEGRA 2026, ki bo potekal od 25 – 27. 3. 2026 v Gornji Radgoni. Skupaj s SRIP-om Pametne stavbe in dom z lesno verigo bomo soustvarjali prepoznavno in vsebinsko močno predstavitev naših kompetenc, rešitev in vizije razvoja pametnega grajenega okolja.
V okviru sejma MEGRA 2026 bomo organizirali strokovni posvet z naslovom Standardi in kazalniki za pametna mesta, ki bo potekal 26. 3. 2026 med 10.00 in 12.30 uro v dvorani 2. Predstavili bomo primere za kakovostno in nevtralno oceno zrelosti pametnih mest in lokalnih skupnosti, ki zajemajo področja mobilnosti, zdravja, varnosti, urbanizma in gospodarstva.
Program posveta
Posvet je brezplačen ob obvezni prijavi na pmis@ijs.si.

Zakaj je to priložnost, ki je ne gre zamuditi?
Sejem MEGRA je osrednje stičišče ključnih deležnikov gradbene panoge. Letos pričakujemo še okrepljeno prisotnost predstavnikov občin, in sicer poleg:

vodilnih predstavnikov gradbenega sektorja,
komunalnih podjetij,
obrtnikov,
inženirjev in strokovnih institucij,
izobraževalnih organizacij.

To pomeni odlično priložnost za neposredno predstavitev vaših rešitev odločevalcem in investitorjem.
Ključne vsebine, ki odpirajo konkretne poslovne priložnosti:

trajnostna in nizkoogljična gradnja,
BIM in digitalizacija v gradbeništvu,
celovita prenova stavb (potresna, požarna, energetska učinkovitost),
nova gradbena in prostorska zakonodaja,
energetske skupnosti,
zaposlovanje tujcev in razvoj kadrov.

Če razvijate inovativne produkte, digitalne rešitve ali storitve tudi za pametne stavbe, je to idealna priložnost za:

vzpostavljanje novih partnerstev,
srečanje s člani SRIP-ov Pametna mesta in skupnosti in Pametne stavbe in dom z lesno verigo ter predstavniki obeh SRIP-ov,
razvoj skupnih produktov,
širitev prodajnih kanalov,
testiranje tržnega interesa.

Prosojnice predstavitev
Predstavitev Živa Ravnikar, UIRS
Predstavitev Tomaž Lazar, Alfa Proxima d.o.o.
Predstavitev Miha Hafner, ELEA iC d.o.o.
Predstavitev Andrej Tomšič, Telekom Slovenije d.d.
Predstavitev doc. dr. Gašper Slapničar, IJS
Predstavitev dr. Igor Bizjak, UIRS
Predstavitev dr. Vita Žlender, UIRS
Predstavitev mag. Aleš Dremel, GZS

Spletno izobraževanje o uporabi brezplačne spletne platforme Access2Markets
2026-03-24 14:30 - 17:00 | Spletni dogodek
Evropska komisija organizira spletno izobraževanje o uporabi brezplačne spletne platforme »Access2Markets«, ki bo potekalo 24. 3. 2026 od 14.30 do 17.00.
Izobraževanje bo potekalo v angleščini, z možnostjo prevoda v hrvaščino, grščino, danščino, italijanščino in španščino. Na usposabljanju bodo strokovnjaki predstavili ključna orodja platforme Access2Markets in pokazali, kako jih lahko podjetja uporabljajo pri uvozu, izvozu in poslovanju na tujih trgih. Seminar vključuje tudi možnost vprašanj.
Vabilo na spletno izobraževanje o uporabi brezplačne spletne platforme »Access2Markets«
Udeležba je brezplačna, potrebna je prijava do 20. 3. 2026 do 12.00.

8. ONLINE SUMMIT 2026 - dnevi brezplačnih predavanj
2026-03-23 18:00 - 2026-03-26 18:45 | Spletni dogodek
Članica SRIP PMiS, DOBA Fakulteta vabi na 8. ONLINE SUMMIT 2026, ki bo od 23. do 26. 3. 2026 združil štiri večere, štiri izjemne strokovnjake in eno skupno nit: razumeti spremembe, ki oblikujejo našo prihodnost – in znati v njih delovati samozavestno, odgovorno ter strateško. Od globalnih kriz in vloge Evrope, do zavestnega voditeljstva nove dobe. Od psiholoških temeljev zaupanja v organizacijah, do naslednjega vala umetne inteligence. Udeležba je brezplačna, potrebna je prijava.

23. 3. 2026 ob 18.00: “Nova globalna realnost: med krizami, močjo in negotovostjo”, osrednji govornik izr. prof. dr. Gorazd Justinek.
24. 3. 2026 ob 18.00: “Voditeljstvo nove dobe: zavest, odgovornost in pogum v času sprememb”, osrednja govornica dr. hc. Violeta Bulc.
25. 3. 2026 ob 18.00: “Psihologija vodenja: kaj loči uspešne voditelje od neuspešnih?”, osrednji govornik doc. dr. Marko Divjak.
26. 3. 2026 ob 18.00: “Od promptov do agentov: naslednji val umetne inteligence”, osrednji govornik doc. dr. Miha Lavrič.

Evropski obrambni sklad, Slovenski informativni dan 2026
2026-03-19 10:00 - 13:00 | Hiša Evropske unije, Dunajska cesta 20, Ljubljana
Slovensko gospodarsko in raziskovalno združenje iz Bruslja (SBRA) v sodelovanju z Ministrstvom za obrambo (MORS) tudi letos organizira nacionalni EDF informativni dan, ki bo potekal 19. 3. 2026 od 10.00 do 13.00 v Hiši Evropske unije, Dunajska cesta 20, Ljubljana.
Podrobno bodo predstavili aktualni razpis Evropskega obrambnega sklada European Defence Fund oz. EDF (odprti razpisi). Poseben poudarek bo namenjen tudi finančnemu instrumentu EUDIS ter kaskadnemu financiranju. Dogodek bo udeležencem omogočil vpogled v praktične izkušnje sodelovanja v EDF projektih. Predstavili bodo Institut “Jožef Stefan” in njegovo vlogo v projektu EDF 24 SQORPION, ter podjetje Robotina, ki je bilo uspešno na razpisu DIANA in sodeluje v velikem projektu SENTINEL.
Program dogodka
Na dogodek se je potrebno prijaviti.

FoMI 2026 – Future of Manufacturing and Industry
2026-03-18 | Kongresni center Portus – Hotel Slovenija, Obala 33, Portorož
SRIP PMiS kot pridruženi partner vas vabi, da se udeležite FoMI 2026 – Future of Manufacturing and Industry, osrednjega B2B dogodka o prihodnosti proizvodnje in industrije, ki bo 18. marca 2026 v Portorožu. Dogodek združuje podjetja in ponudnike naprednih tehnologij ter ponuja vpogled v praktične rešitve za digitalno in fleksibilno proizvodnjo.
Rdeča nit letošnjega FoMI 2026 je: »Leading the Change: From Uncertainty to Control of the Flexible Manufacturing«. Poudarki vključujejo:

povezovanje IT/OT sveta, MES, ERP in umetne inteligence,
napredna avtomatizacija, AI agenti in humanoidni roboti v industriji,
digitalni dvojčki, podatkovni prostori in DPP za optimizacijo verig vrednosti in življenjskega cikla izdelkov.

Dogodek vključuje tudi predstavitev SOFIE – Smart Open Factory Innovation Ecosystem, kjer so rešitve prikazane na realnih primerih z odprtimi arhitekturami in praktičnimi demonstracijami.
Prednosti za člane SRIP PMiS:

dostop do rešitev in primerov dobrih praks,
vpogled v integracijske arhitekture med OT/IT sistemi,
možnost vključitve v SOFIE ekosistem,
učenje skozi izmenjavo izkušenj,
25 % popust na kotizacijo za FoMI 2026,
celoletna vključenost v SOFIE ekosistem za proizvodna podjetja.

Prijavite se kot Professional Pass Business in uporabite kodo FOMI26TOP za uveljavitev popusta. Več informacij in prijave: spletna stran FoMI 2026.

LinkedIn v praksi
2026-03-17 09:00 - 2026-03-19 13:00 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na seminar LinkedIn v praksi, ki bo potekal v dveh modulih 17. in 19. 3. 2026 od 9.00 do 13.00 na CPU, Kardeljeva polščad 27a, Ljubljana.
V prvem modulu bomo postavili trdne temelje za uspešno uporabo LinkedIna. Spoznali boste ključne strategije, ki vam bodo pomagale določiti svojo nišo, optimizirati profil, graditi mrežo in ustvarjati vsebino, ki pritegne prave ljudi.
Drugi modul pa je namenjen tistim, ki želite biti na LinkedInu res aktivni in želite razumeti napredne strategije za ustvarjanje vpliva, pridobivanje poslovnih priložnosti, analitično optimizirati svoje vsebine, graditi dolgoročno kredibilnost, zaupanje in avtoriteto, ter se naučiti rasti in doseči večji uspeh na domačem in tujih trgih.
Potrebna je prijava.

Ko tehnologija sreča voditeljstvo: umetna inteligenca v praksi menedžmenta
2026-03-12 13:00 - 14:30 | Spletni dogodek
Članica SRIP PMiS, DOBA Fakulteta vabi na okroglo mizo Ko tehnologija sreča voditeljstvo: umetna inteligenca v praksi menedžmenta, ki bo potekala 12. 3. 2026 od 13.00 do 14.30 preko spleta.
Okrogla miza bo odprla strokovno, a hkrati zelo praktično razpravo o tem, kako umetna inteligenca vpliva na strateško odločanje, organizacijsko kulturo, kompetence zaposlenih in konkurenčnost podjetij. Zasnovana je kot prostor dialoga med izkušnjami iz prakse in raziskovalnimi spoznanji ter ponuja konkretne usmeritve za vodje, ki želijo tehnologijo smiselno povezati z ljudmi in dolgoročno vizijo razvoja.
Na dogodek se je potrebno prijaviti.

Usposabljanje za pridobitev certifikata ECQA vodja evropskih projektov
2026-03-12 - 2026-04-16 | CPU Center za poslovno usposabljanje in preko spleta, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na usposabljanje za pridobitev certifikata ECQA vodja evropskih projektov. Spoznali boste praktične primere – vse od priprave prijave projekta do izdelave končnega poročila.
Termini predavanj v živo na CPU (Kardeljeva ploščad 27a, Ljubljana) od 10.00 do 15.00: 12. in 26. 3. ter 9. 4. 2026.
Termini on-line predavanj v Google Meet od 9.00 do 12.00: 19. 3. in 2. ter 16. 4. 2026.
Na usposabljanje se je potrebno prijaviti.

Spletna delavnica za JR STEP - Finančni obrazec
2026-03-11 13:00 - 15:00 | Spletni dogodek
ARIS organizira spletno delavnico, na kateri bo predstavljeno izpolnjevanje Finančnega načrta (OBRAZEC 3) v sklopu javnega razpisa STEP – spodbude za razvoj in proizvodnjo strateških tehnologij za Evropo (JR STEP). Potekala bo 11. 3. 2026 od 13.00 do 15.00 preko platforme ZOOM.
Na dogodek se je potrebno prijaviti do 9. 3. 2026 do 23.59 oziroma do zapolnitve mest (500).

Napredni produkti, storitve in sistemi za pametne klinike
2026-03-10 08:30 - 15:00 | Institut “Jožef Stefan” Velika predavalnica (1.nadstropje), Jamova cesta 39, Ljubljana
Vabimo vas na dogodek z naslovom »Napredni produkti, storitve in sistemi za pametne klinike«, ki bo potekal 10.3.2026 s pričetkom ob 8.30 na Institutu “Jožef Stefan” (IJS), Velika predavalnica.
Dogodek je namenjen spodbujanju raziskovalnega in poslovnega sodelovanja med člani SRIP ToP, SRIP PMiS, IJS in UKCL ter predstavitvi inovativnih rešitev za povečanje učinkovitosti, varnosti in trajnostnega delovanja pametnih klinik.
Pridružite se nam in izkoristite priložnost za vzpostavljanje novih povezav ter aktivno sodelujete pri izmenjavi raziskovalnih, inovacijskih in podjetniških izkušenj. Dogodek predstavlja pomembno priložnost za mreženje, povezovanje kompetenc ter razvoj novih skupnih pobud in projektov.
Dogodek je brezplačen, prijava pa je obvezna preko registracijskega obrazca. Ker je zanimanja veliko, število mest pa omejeno, vas vabimo, da s prijavo pohitite.
PROGRAM >>
PRIJAVA >>
Vljudno vabljeni k udeležbi.

Parkiranje: parkiranje je možno le na označenih parkirnih mestih MOL v bližini IJS, zato priporočamo prihod z javnim transportom.

Seminar Uvrščanje blaga v carinsko tarifo
2026-02-26 09:00 - 12:00 | CPU Center za poslovno usposabljanje, Kardeljeva ploščad 27a, Ljubljana
Konzorcijski partner SRIP PMiS, Gospodarska zbornica Slovenije, CPU Center za poslovno usposabljanje vabi na seminar Uvrščanje blaga v carinsko tarifo, ki bo potekal 26. 2. 2026 od 9.00 do 12.00 na CPU, Kardeljeva ploščad 27a, Ljubljana.
Vsi carinski postopki se začnejo z uvrstitvijo blaga v carinsko tarifo, ki je osnova za vse nadaljnje carinske postopke, zato je seminar primeren za vse, ki pri svojem delu potrebujejo znanje o uvrščanju blaga. Izobraževanje bo potekalo s predstavitvijo primerov iz prakse.
Na seminar se je potrebno prijaviti.

Regionalna konferenca WEFE Nexus in the Mediterranean Source to Sea Continuum: From Strategy to Action
2026-02-24 - 2026-02-26 | Hibridni dogodek, Nicosia in preko spleta, Cyprus
Vabimo vas k spremljanju regionalne konference WEFE Nexus in the Mediterranean Source to Sea Continuum: From Strategy to Action, ki bo potekala med 24. in 26. 2. 2026 v Nikoziji, Ciper in preko spleta.
Konferenca bo potekala pod pokroviteljstvom ciprskega predsedovanja Svetu Evropske unije, UfM, UNEP/MAP in PRIMA ter v okviru projektov WEFE4MED (partner tudi IJS) in GEF MedProgramme. Združila bo odločevalce, raziskovalce, strokovnjake in druge deležnike iz regije z namenom spodbujanja prehoda od politike k izvedbi celostnega upravljanja voda, energije, hrane in ekosistemov (WEFE) v Sredozemlju ter okrepljenega regionalnega sodelovanja in dialoga.
Vljudno vabljeni k prijavi na spletno spremljanje konference.
WEFE_Nexus_Conference_Concept_Note_and_Agenda

Mercosur & Paragvaj: nove priložnosti za evropska podjetja
2026-02-17 15:00 - 17:00 | Spletni dogodek
Fimago in IVEJM organizirata spletni dogodek Mercosur & Paragvaj: nove priložnosti za evropska podjetja, ki bo potekal 17. 2. 2026 od 15.00 do 17.00.
Dogodek je namenjen je predstavitvi konkretnih poslovnih priložnosti ter praktičnih usmeritev za vstop na trge Mercosurja, ki predstavlja eno izmed najbolj perspektivnih gospodarskih regij na svetu. Sporazum EU–Mercosur je evropskim podjetjem odprl nove možnosti za širitev poslovanja v Južno Ameriko, ob hkratnem znižanju vstopnih ovir. Paragvaj pri tem izstopa kot strateška vstopna točka v regijo zaradi konkurenčnega davčnega okolja, nizkih stroškov poslovanja in ugodne logistične lege.
Program, Mercosur – Business Opportunities. (3)
Professional Summary_ Mr. E. Velazquez
Na dogodek se je potrebno prijaviti.

Dobre prakse pri aktiviranju omrežij za avtomobilsko transformacijo
2026-02-17 09:00 - 14:00 | Spletni dogodek
V sklopu projekta Drive2Transform bo potekal 17. 2. 2026 od 9.00 do 14.00 spletni seminar, ki je namenjen reprezentativnim grozdom in drugim podpornim organizacijam, ki delujejo na področju avtomobilske industrije in mobilnosti. Odgovarjali bodo na vprašanje: kako uspešni grozdi in agencije podpirajo transformacijo v avtomobilski industriji?
Prejeli boste ekskluziven vpogled v strategije različnih organizacij za podporo podjetjem iz celotne srednje Evrope. Dogodek je osredotočen na praktične metode za vzpostavljanje, aktiviranje in upravljanje inovacijskih omrežij. Predstavili bodo najboljše prakse, kako učinkovito povezovati industrijo, znanost in oblikovalce politik.
Na spletni seminar se je potrebno prijaviti.

Slovenski zdravstveni sistem: izzivi, reforme in pogled z vidika bolnika
2026-02-13 10:00 - 14:15 | Dvorana Državnega sveta Republike Slovenije, Šubičeva 4, Ljubljana
Državni svet Republike Slovenije, Slovensko gospodarsko in raziskovalno združenje (SBRA) iz Bruslja in Gospodarska zbornica Slovenije vabijo na Slovenski zdravstveni sistem: izzivi, reforme in pogled z vidika bolnika, ki bo potekal 13. 2. 2026 od 10.00 do 14.15 v dvorani Državnega sveta Republike Slovenije, Ljubljana, Šubičeva 4.
Cilj dogodka je spodbuditi odprt in strokoven dialog med ključnimi deležniki ter oblikovati konstruktivne pobude, ki lahko prispevajo k nadaljnjemu razvoju slovenskega zdravstvenega sistema v smeri večje pravičnosti, učinkovitosti in dolgoročne stabilnost.
Na dogodek se je potrebno prijaviti najkasneje do 12. 2. 2026.

Dodaten informativni dan za JR STEP
2026-02-11 12:30 - 15:00 | Kulturni center Janeza Trdine, Novi trg 5, Novo mesto
Nacionalna kontaktna točka STEP Slovenija v sodelovanju z Ministrstvom za gospodarstvo, turizem in šport (MGTŠ) ter Javno agencijo za znanstvenoraziskovalno in inovacijsko dejavnost Republike Slovenije (ARIS) organizira dodaten informativni dan namenjen predstavitvi JR STEP. Potekal bo v sredo, 11. 2. 2026, od 12.30 do 15.00 v Kulturnem centru Janeza Trdine, Novi trg 5, Novo mesto.
Na dogodek se je potrebno prijaviti do vključno 9. 2. 2026.

Dogodek mreženja o razpisih Obzorje Evropa za področje Grozda 5, PODNEBJE, ENERGIJA IN MOBILNOST
2026-02-11 08:30 - 15:00 | Four Points by Sheraton Ljubljana Mons, Pot za Brdom 4, Ljubljana
Vabimo vas na dogodek mreženja o razpisih Obzorje Evropa za področje PODNEBJA, ENERGIJE IN MOBILNOSTI, ki bo potekal 11. februarja 2026 v hotelu Four points by Sheraton Ljubljana Mons v Ljubljani. Organizator dogodka je Institut «Jožef Stefan«. Dogodek organiziramo v okviru projekta KRPAN.
Dogodek mreženja je namenjen raziskovalcem, predstavnikom podjetij ter ostalim strokovnjakom, ki so zainteresirani za prijave projektov na razpise centraliziranih programov Obzorja Evropa za področje podnebja, energije in mobilnosti. Uradni govorci bodo predstavili pomembne teme ter prihajajoče razpise za področje Grozda 5 in Misij EU. Podali bodo nasvete za pripravo uspešnega projektnega predloga.
Udeleženci se lahko veselijo zanimivih predstavitev izkušenih prijaviteljev, ki bodo delili z nami izzive in priložnosti na poti do uspeha.
Izkoristite možnost učinkovitega dialoga s predstavniki Nacionalnih kontaktnih točk, povežite se z uspešnimi prijavitelji in ostalimi udeleženci dogodka.
Dogodek bo potekal v angleškem jeziku.
PRIJAVITE SE ZDAJ in si zagotovite svoje mesto na dogodku! Prijave zbiramo do 22. januarja 2026 oz. do zapolnitve prostih mest.
Več informacij o dogodku lahko najdete na tej povezavi.
Vabilo_dogodek_mreženja_za_podnebje_energijo_in_mobilnost_11._februar_2026
Program_dogodek_mreženja_za_podnebje_energijo_in_mobilnost_11._februar_2026

Spletni informativni dan Obzorje Evropa Grozd 1
2026-02-10 09:00 - 15:30 | Spletni dogodek
Evropska komisija bo organizirala spletni informativni dan o temah prihajajočega delovnega programa Obzorje Evropa 2026-2027 za Grozd 1 – zdravje, ki bo potekal 10. 2. 2026 od 9.00 do 15.30.

Slovenski info dan EU Sklada za inovacije
2026-02-10 09:00 - 13:45 | Hiša Evropske unije, Dunajska cesta 20, Ljubljana
Slovensko gospodarsko in raziskovalno združenje (SBRA) iz Bruslja v sodelovanju z Ministrstvom za okolje, podnebje in energijo, EU agencijo CINEA in Evropsko komisijo vabijo na Slovenski info dan EU Sklada za inovacije, ki bo potekal 10. 2. 2026 od 9.00 do 13.45 v konferenčni dvorani Hiše Evropske unije, Dunajska 20, Ljubljana (ob Gospodarskem razstavišču).
V okviru dogodka bodo organizirani tudi bilateralni pogovori s predstavniki Evropske komisije in agencije CINEA, namenjeni udeležencem s konkretnimi projektnimi pobudami. Zainteresirani udeleženci naj svojo pisno in vsebinsko opredeljeno prošnjo za srečanje vnaprej posredujejo moderatorju dogodka, dr. Drašku Veselinoviču, na elektronski naslov drasko.veselinovic@sbra.be. Na podlagi izraženega interesa bodo organizirani t. i. orientacijski dialogi.
Na dogodek se je potrebno prijaviti.

Webinar Na trge Kolumbije in Mehike: Kako se pripraviti, koga nagovoriti, kdaj vstopiti
2026-02-03 16:00 | Spletni dogodek
Center za mednarodno poslovanje (CEMP) in Sekcija startup in scaleup podjetij pri GZS v sodelovanju s partnerji v Latinski Ameriki in Mehiki organizirata webinar »Na trge Kolumbije in Mehike: Kako se pripraviti, koga nagovoriti, kdaj vstopiti«, ki bo potekal 3. 2. 2026 ob 16.00.
Dogodek bo podjetjem predstavil aktualne gospodarske trende, strateške sektorje ter konkretne priložnosti za sodelovanje, trgovanje in investicije v regiji, ki postaja vse pomembnejši partner za evropska podjetja.
Udeležba na dogodku je brezplačna, potrebna pa je predhodna prijava preko spletne prijavnice. Prijave so odprte do 2. 2. 2026 oziroma do zapolnitve mest.

Seminar BID for the Americas 2026: Poslovne priložnosti v Latinski Ameriki in na Karibih
2026-02-02 15:00 - 18:00 | Center of Excellence in Finance, Cankarjeva cesta 18, Ljubljana
Seminar BID for Americas 2026 že četrto leto zapored organizira Ministrstvo za finance v sodelovanju z Medameriško razvojno banko in slovenskimi partnerji, med njimi Ministrstvom za zunanje in evropske zadeve in Javno agencijo SPIRIT Slovenija. Potekal bo 2. 2. 2026 (prestavljeno iz 3. 2.) ob 15.00 v Center of Excellence in Finance, Cankarjeva cesta 18, Ljubljana.
Spoznali boste Skupino Medameriške razvojne banke (IDB Group) in predstavljene vam bodo poslovne priložnosti v Latinski Ameriki in na Karibih.
Svojo udeležbo lahko potrdite na e-naslovu: barbara.knapic@gov.si. Rok za prijavo je 29. 1. 2026.

Spletni informativni dan Obzorje Evropa Grozd 4
2026-01-29 09:00 - 2026-01-30 17:00 | Spletni dogodek
Evropska komisija bo organizirala spletni informativni dan Obzorje Evropa Grozd 4, ki bo potekal 29. in 30. 1. 2026 od 9.00 do 17.00.

Investing with Global Gateway in Sub-Saharan Africa, Asia and Latin America
2026-01-28 14:00 - 15:30 | Spletni dogodek
Skupina za investicijsko vozlišče Evropske komisije za mednarodna partnerstva (The Investment Hub team of the European Commission Directorate General for International Partnership – DG INTPA) vabi na dogodek Investing with Global Gateway in Sub-Saharan Africa, Asia and Latin America, ki bo potekal 28. 1. 2026 od 14.00 do 15.30 prek spleta. Cilj dogodka je predstaviti nov kanal zasebnemu sektorju EU za pripravo naložbenih predlogov Global Gateway.
Potrebna je prijava do 22. 1. 2026.

Informativni dan za javni razpis STEP
2026-01-27 12:30 - 15:00 | Hotel City, Ulica Kneza Koclja 22, Maribor
Nacionalna kontaktna točka STEP Slovenija, ki deluje v okviru Slovenskega podjetniškega sklada, bo v sodelovanju z javno agencijo ARIS in Ministrstvom za gospodarstvo, turizem in šport organizirala informativni dan za javni razpis STEP. Dogodek bo potekal 27. 1. 2026 od 12.30 do 15.00 v Hotelu City v Mariboru, Ulica Kneza Koclja 22.
Potrebna je prijava do vključno 23. 1. 2026.

1. LIFE delavnica za pisanje projektnih prijav 2026
2026-01-27 - 2026-01-28 | CENTER ROG, Trubarjeva 72, Ljubljana
Ekipa projekta LIFE Krepitev zmogljivosti 2 vabi na 1. LIFE delavnico za pisanje projektnih prijav 2026, ki bo potekala v dveh terminih glede na tematiko in sicer 27. in 28. 1. 2026 v Centru Rog, Trubarjeva 72, Ljubljana. Udeležba je možna samo na enem izmed terminov.
Potrebna je prijava do 23. 1. 2026.
